Jyrki Juhani Järvilehto, che x'è comunemente conosciuo come JJ Lehto x'è stà on pilota automobilistego finlandese. J.J. Lehto el debuta inte ła Formula 1 inte el 1989 e dopo Keke Rosberg e Leo Kinnunen x'è el terzo pilota finlandese a disputar on Gp inte ła Formula 1. I primi ani, ala guida de auto de scuderie mia tanto competitive e picenine, i xe piassé duri e de frecuente anca deludenti par i resultadi, ma inte ła stagion 1993, "JJ" el impresiona tuti al volante dela debutante ma competitiva Sauber motorizada Mercedes. X'è protagonista de otime prestasioni, el entra pì olte en xona punti e, in pì ocasioni, el se rivela piassé eficace del compar de scuderia Karl Wendlinger. El vien cussìta contatà da Flavio Briatore e ala fin dela stagion, el pasa ala Benetton-Ford come compar de Michael Schumacher. Durante i test pre-canpionato el x'è protagonista de on groso inxidente che nol permete de scominsiar la stagion. I risultai i x'è comunque deludenti . Lehto sera el so raporto co la Benetton dopo el Gran premio del Portogalo, metendo fin ala so cariera inte ła Formula 1, dopo aver partecipà a 62 Gran Premi ed aver otegnudo come meior resultado el 3° gradin del podio inte el Gran premio de San Marin del 1991 al volante de na Dallara dela Scuderia Italia. El vien sostituì da Jos Verstappen e, par le oltime do gare del canpionato da Johnny Herbert che prima x'era stà al volante de na deludente Lotus. JJ Lehto ga comunque proseguio la so cariera automobilistega pilotando ei prototipi vinsendo do olte la 24 Ore di Le Mans, inte el 1995, e diese ani dopo, inte el 2005.